《赋得岸花临水发诗》
南北朝·张正见

奇树满春洲，落蕊映江浮。影间莲花石，光涵濯锦流。

漾色随桃水，飘香入桂舟。别有仙潭菊，含芳独向秋。

作者简介：南朝陈清河东武城人，字见赜。好学有清才。梁武帝太清初，射策高第，除邵陵王国左常侍。元帝立，迁彭泽令。入陈，累迁通直散骑侍郎。宣帝太建中卒，年四十九。善五言诗。明人辑有《张散骑集》。